Kystgjerdet sammenligner alltid pris på forsendelse hos både Bring, Schenker. Vi pakker som regel på europaller, og varer foliewrappes og stroppes før sending. Pris på frakt varierer etter volum og distanse/leveringsadresse, dette fremkommer i alle tilbud hvor leveringsadresse er oppgitt. Når prosjektet er pakket klart for sending vil du få en sporingskode på e-post, denne blir aktiv når ordren ankommer første sentral. Når speditør er klar for utkjøring vil du bli kontaktet for å avtale nærmere detaljer. Lagerleie vil påløpe etter 2 dager liggetid hos speditør, bestill derfor ikke om du ikke kan motta. Enkelte aktører reklamerer med «Gratis frakt», men ingenting er dessverre gratis og selger må betale for dette. Tapet tas igjen som økt pris/inntjening på selve produktet. Kystgjerdet synes ikke denne modellen er rettferdig ovenfor våre lokale kunder som henter selv, og har valgt å prise transporten som en egen vare. For sammenligning må du se på total pris og kvalitet ferdig levert på døren. Ønsker du å hente selv vil du få en e-post når odren er pakket klart. Du kan da hente prosjektet ditt i Skjoldaveien 145, 5519 Haugesund (vest siden av bygget). Vi holder åpent hverdager 08-16.